b'\n_START_ARTICLE_\nFaber-Castell\n_START_PARAGRAPH_\nFaber-Castell je proizvajalec pisal in ostalih pisarni\xc5\xa1kih pripomo\xc4\x8dkov (ravnila, radirke, luknja\xc4\x8di ipd.) iz Nem\xc4\x8dije. Izdelovanje se je pri\xc4\x8delo v Steinu blizu Nuremberga v Nem\xc4\x8diji leta 1761, na pobudo pisarni\xc5\xa1kega delavca Kasparja Faberja. Zaradi velikega uspeha takoj po za\xc4\x8detku izdelovanja je proizvodnja svoje veje raz\xc5\xa1irila po vsem svetu \xe2\x80\x93 v New York, Pariz, London in kasneje \xc5\xa1e na Dunaj. Tovarna Faber se je leta 1900 preimenovala v Faber-Castell, ker se je leto dni prej Faberjeva pra-pravnukinja poro\xc4\x8dila s kadetom grofov Castell. Faber-Castell je takrat dobil tudi svoj za\xc5\xa1\xc4\x8ditni znak z dvema vitezoma, ki se bojujeta na konjih._NEWLINE_Danes je Faber-Castell eden od vodilnih proizvajalcev tako \xc5\xa1olskega kot tudi pisarni\xc5\xa1kega materiala, ki vsako leto proizvede nekaj milijonov najrazli\xc4\x8dnej\xc5\xa1ih pripomo\xc4\x8dkov, med drugim tudi vodene barvice, \xc5\xa1il\xc4\x8dke, vo\xc5\xa1\xc4\x8denke, mase in plasteline za ustvarjanje, oljne in pastelne barve ter tudi oglje, namenjeno profesionalnemu risanju.'